Tornado beskadig 81 huise en kerkDie tornado wat Saterdag in Kestel in die Vrystaat verwoesting gesaai het, het 81 huise beskadig, waarvan nege HOP-huise, 11 modderhuise, agt sinkhuise en 62 baksteenhuise was. Dakke is afgewaai, mure is beskadig en talle huise het ineengestort. ŉ Kerk is ook in die storm beskadig. Die Suid-Afrikaanse Weerburo het Maandag bevestig dat die storm inderdaad ŉ tornado was. Dit lyk tans asof elektrisiteitstoevoer die enigste infrastruktuur is wat beskadig is, en Eskom werk reeds daaraan om kragtoevoer na alle gebiede wat deur die storm geraak is, te herstel. Plaaslike winkels het kos en klere verskaf aan dié wat die swaarste deur die storm getref is. ŉ Volledige skadeberekening sal na verwagting Dinsdag afgehandel word. Kyk hier na foto’s van die tornado.